Isiklikult leian, et Alexi kirjeldus aastast 1200 Eestis on päris usutav. Seda kinnitavad nii  arheoloogilised leiud kuid ka olude võrdlus mujal Euroopas. Kas on alust arvata, et Eestis olid asjad teistmoodi? Kas praegu on Eestis asjad teistmoodi kui mujal ida-Euroopas?  Väidetavalt on inimkonnal teatud tsüklid kus jõutakse oma arengus pea ühe aegselt sarnaste tulemiteni. Nii näiteks leiutati hõõgpirn ja raadio erinevates maailma paigus pea üheaegselt. Parim näide on sellest, kui ühel saarel avastati, et kartul maitseb koorituna palju paremini... sajad kilomeetrid eemal oleval saarel, mille  inimestega neil kontakti polnud, jõuti pea sama aegselt sarnasele järeldusele. Sellest tulenevalt usun mina, et 1200 aastal valitses Eestis Euroopaga sarnane olukord ehk siis "maffialik" jõupoliitiline ühiskond, kus valitses nii ebaõiglus kui ülekohus. Midagi romantilist see "muinas-aeg" kohe kindlasti polnud.